ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
நாட்டில் விளையாட்டுத்துறையை வளர்க்க பல திட்டங்கள்: மத்திய அமைச்சர் திரு அனுராக் தாகூர் தகவல்
நாட்டில் விளையாட்டுத்துறையை வளர்க்க பல திட்டங்கள் உருவாக்கப்பட்டுள்ளதாக, மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர் தெரிவித்துள்ளார்.
மாநிலங்களவையில் அவர் எழுத்துப்பூர்வமாக தாக்கல் செய்த பதிலில் கூறியதாவது:கேலோ இந்தியா திட்டத்தின் கீழ் திறமையான விளையாட்டு வீரர்கள் அடையாளம் காணப்பட்டு, அவர்களின் மேம்பாட்டுக்காக, ஆண்டுக்கு ஒரு வீரருக்கு ரூ.6.28 லட்சம் வழங்கப்படுகிறது.நாடு முழுவதும் 1000 கேலோ இந்தியா மையங்களை அமைக்க மத்திய விளையாட்டுத்துறை அமைச்சகம் முடிவு செய்துள்ளது. இவற்றில் 360 கேலோ இந்தியா மையங்கள் ஏற்கனவே அறிவிக்கப்பட்டுள்ளன.நாடு முழுவதும் இதுவரை, 236 விளையாட்டு அகாடமிகளுக்கு அங்கீகாரம் வழங்கப்பட்டுள்ளன.
ஊரகப்பகுதிகள், பழங்குடியின பகுதிகள், பிற்படுத்தப்பட்ட பகுதிகள் உட்பட நாட்டில் கீழ்கண்ட திட்டங்களை மத்திய இளைஞர் விவகாரம் மற்றும் விளையாட்டுத்துறை அமைச்சகம் உருவாக்கியுள்ளது: -
1. கேலோ இந்தியா திட்டம், 2. தேசிய விளையாட்டு கூட்டமைப்புகளுக்கு உதவி 3. சர்வதேச விளையாட்டுகளில் வெற்றி பெற்றவர்கள் மற்றும் அவர்களின் பயிற்சியாளர்களுக்கு சிறப்பு விருதுகள் 4. தேசிய விளையாட்டு விருதுகள், சிறந்த விளையாட்டு வீரர்களுக்கு ஓய்வூதியம்; 5. பண்டிட் தீன்தயாள் உபாத்யாய் தேசிய விளையாட்டு நல நிதி; 6) தேசிய விளையாட்டு மேம்பாட்டு நிதி; மற்றும்  இந்திய விளையாட்டு ஆணையம் மூலம் விளையாட்டு பயிற்சி மையங்களை இயக்குவது.
இந்த திட்டங்கள் மூலம் பயனடைபவர்களில் பெரும்பாலானோர், ஊரக, பழங்குடியின மற்றும் பிற்படுத்தப்பட்ட வகுப்புகளை சேர்ந்தவர்கள். வீராங்கனைகளுக்கு அனுமதிக்கப்பட்ட திட்டங்கள் மூலம் தங்குமிடம் வசதிகளுடன் வழக்கமான பயிற்சிகள் அளிக்கப்படுகின்றன.
தேசிய விளையாட்டு கல்வி வாரியத்தின்  நோக்கம்:விளையாட்டுகளில் அதிகளவிலான பங்களிப்பை ஊக்குவித்தல்.இளமையிலேயே விளையாட்டு வீரர்களின் திறமைகளை அடையாளம் கண்டு வளர்ப்பது.விளையாட்டுக்களால், கல்வியில் இழப்பு ஏற்பட வழிவகுக்காது என்ற உறுதியை விளையாட்டு துறையினருக்கும் பெற்றோர்களுக்கும் அளிப்பது. வேலைவாய்ப்புகளை அளிப்பது.முறையான வழியில் விளையாட்டு தொடர்பான மாற்று வேலை வாய்ப்புக்களை ஊக்குவித்தல்.விளையாட்டு வீரர்களை தயார்படுத்துவதில் ஆசிரியர், உடற்கல்வி ஆசிரியர்கள், பயிற்சியாளர்கள், மருத்துவ நிபுணர்கள், மனநல மருந்துவர்கள், உடற்கூறு பயிற்சியாளர்களை ஈடுபடுத்துதல்.
• விளையாட்டில் ஆர்வத்தையும், பங்களிப்பை ஊக்குவிக்கும் சிறந்த வழிகளை உருவாக்குவதன் மூலம் விளையாட்டை மேம்படுத்துதல்.
அடிமட்டத்திலிருந்து, உயர் கல்வி வரை விளையாட்டை வளர்த்து, அதில் சிறந்து விளங்கும் வாய்ப்புகளை அளிப்பதுதான் தேசிய விளையாட்டு கல்விவாரியத்தின் நோக்கம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741491
https://pib.gov.in/PressReleasePage.aspx?PRID=1741490
பிரதமர் அலுவலகம்
இராணுவ தினத்தையொட்டி பிரதமர் தனது வாழ்த்துகளைத் தெரிவித்துள்ளார்
இராணுவ தினத்தையொட்டி பிரதமர் திரு.நரேந்திர மோடி தனது வாழ்த்துகளைத் தெரிவித்துள்ளார்
“இராணுவ தினத்தில், வீரர்கள், முன்னாள் வீரர்கள் மற்றும் அவர்களது குடும்பத்தினருக்கு எனது வாழ்த்துகளைத் தெரிவித்துக் கொள்கிறேன். தேசத்தை பாதுகாப்பதிலும் மற்றும் இயற்கை பேரரழிவுகள் மற்றும் இதர சம்பவங்களின்போதும் மனிதாபிமான முயற்சிகளில் முன்னோடியாக விளங்கும் நமது இராணுவத்தின் மீது ஒவ்வொரு இந்திய குடிமகனும், அசைக்கமுடியாத நம்பிக்கையையும், பெருமையும் கொண்டுள்ளார்கள்.
நமது இராணுவம், என்றும் தேசத்தை முன்னிறுத்தும். நாட்டை பாதுகாக்கும் பணியின்போது தங்களது இன்னுயிரை ஈந்த சிறந்த வீரர்களை நான் வணங்குகிறேன். அத்தகைய வீரமிக்க கதாநாயகர்களை இந்தியா ஒருபோதும் மறக்காது.” என பிரதமர் தெரிவித்துள்ளார்.
குடியரசுத் துணைத் தலைவர் செயலகம்
நவீன சுகாதார பரிசோதனை, சிகிச்சை வசதிகளை குறைந்த செலவில் ஊரக பகுதிகளுக்கு வழங்குவதற்காக தனியார்துறை, அரசுடன் கைகோர்க்க குடியரசு துணைத் தலைவர் அழைப்பு
சுகாதார உள்கட்டமைப்பில் நகர்ப்புற- ஊரக இடைவெளி குறித்து வருத்தம் தெரிவித்துள்ள குடியரசு துணைத் தலைவர் திரு. எம் வெங்கையா நாயுடு, நவீன சுகாதார பரிசோதனை மற்றும் சிகிச்சை வசதிகளை குறைந்த செலவில் ஊரக பகுதிகளுக்கும் வழங்குவதற்காக தனியார்துறை, அரசுடன் கைகோர்க்க வேண்டும் என்று அழைப்பு விடுத்துள்ளார்.
“ஊரக பகுதிகளில் வாழும் மக்கள் நவீன சுகாதார வசதிகளை தங்களது கிராமங்களிலேயே பெறுவதற்கு இந்த இடைவெளியை நீக்குவது அவசியம்”, என்று வலியுறுத்திய அவர், “போதிய மருத்துவ வசதிகள் இல்லாத காரணத்தால் நமது கிராமங்களில் ஒருவரும் பாதிக்கப்படக்கூடாது” என்று கூறினார்.
திருப்பதியில் உள்ள அமரா மருத்துவமனையை இன்று தொடங்கி வைத்துப் பேசிய அவர், கொவிட்-19 தொற்றுக்கு எதிரான போராட்டத்தில் குடிமக்கள் அனைவரும் பங்கேற்று, தடுப்பூசிகளை போட்டுக்கொள்ளுமாறு கேட்டுக்கொண்டார்.
அண்மையில் தாக்கல் செய்யப்பட்ட நிதிநிலை அறிக்கையில் சுகாதாரத் துறைக்கு ரூ. 2,23,846 கோடி ஒதுக்கப்பட்டுள்ளதை அவர் பாராட்டினார்.
“நமது சவால்மிக்க தருணங்களில் மருத்துவர்கள், துணை மருத்துவப் பணியாளர்கள், சுகாதார, துப்புரவு ஊழியர்கள், ஆஷா பணியாளர்களின் தன்னலமற்ற சேவைக்கும், தியாகத்திற்கும் நாடு என்றும் கடமைப்பட்டுள்ளது”, என்று தெரிவித்த திரு வெங்கையா நாயுடு, நோய்த்தொற்று காலத்தில் காவல்துறையினர், ஊடகப்பிரிவினரின் பணியையும் பாராட்டினார்.
கடந்த ஜனவரி மாதத்தில் இந்தியாவில் தயாரிக்கப்பட்ட கொவிட் தடுப்பூசிகளை, ஏராளமான நாடுகளுக்கும் இந்தியா விநியோகம் செய்துள்ளது என்றும், இதன்மூலம் உலகின் மருந்தகமாக விளங்கும் இந்தியாவின் புகழ் மேலும் வலுப்பெற்றிருக்கிறது என்றும் அவர் குறிப்பிட்டார்.
தரமான சுகாதாரம் கிடைக்கப்பெறுவது ஒவ்வொரு தனிநபரின் உரிமை என்று வலியுறுத்திய குடியரசு துணைத் தலைவர், நோயாளிகளின் பாதிப்பைக் குறைக்கவும் மருத்துவ பணியாளர்கள் முயற்சிகளை மேற்கொள்ள வேண்டும் என்று கேட்டுக் கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1702463
குடியரசுத் தலைவர் செயலகம்
ஆளுநர்கள் மற்றும் துணைநிலை ஆளுநர்களின் 51-வது மாநாட்டை குடியரசுத் தலைவர் மாளிகை நடத்தியது
ஆளுநர்கள், துணைநிலை ஆளுநர்கள் மற்றும் நிர்வாகிகளின் 51-வது மாநாட்டை குடியரசுத் தலைவர் மாளிகையில் இன்று  தொடங்கிவைத்து உரையாற்றிய குடியரசுத் தலைவர் திரு ராம்நாத் கோவிந்த், "நண்பர், தத்துவஞானி மற்றும் வழிகாட்டி"-யாக ஆளுநர்கள் மாநிலங்களில் விளங்க வேண்டும் என்று அறிவுறுத்தினார்.
குடியரசு துணைத் தலைவர் திரு எம் வெங்கையா நாயுடு மற்றும் பிரதமர் திரு நரேந்திர மோடி கலந்து கொண்ட இந்த ஒரு நாள் மாநாடு மத்திய உள்துறை அமைச்சர் திரு அமித் ஷாவால் நெறிப்படுத்தப்பட்டது. குடியரசு துணைத் தலைவர் மற்றும் பிரதமரால் குடியரசுத் தலைவரின் கருத்துகள் எதிரொலிக்கப்பட்டன. நாட்டின் அரசமைப்பு விழுமியங்கள் மற்றும் ஒருமைப்பாட்டைப் பாதுகாப்பதில் ஆளுநர்கள் ஆற்றும் முக்கிய பங்கை தங்கள் உரைகளில் அவர்கள் வலியுறுத்தினர்.
பெருந்தொற்று காரணமாக இரண்டு வருட இடைவெளிக்குப் பிறகு ஆளுநர்களின் மாநாடு நடைபெறுகிறது என்பதை மத்திய உள்துறை அமைச்சர் சுட்டிக்காட்டினார்.
தேசிய இலக்குகள் குறித்து மக்களிடையே விழிப்புணர்வை ஏற்படுத்துவதிலும், பொதுமக்களின் பங்களிப்பை உறுதி செய்வதிலும் ஆளுநர்கள் மிக முக்கியப் பங்காற்றுவதாகவும், இந்த உறுதியை நிறைவேற்ற, முடிந்தவரை அதிக நேரத்தைத் தங்கள் மாநிலத்தில் செலவழித்து, மக்களுடன் தொடர்பைப் பேண வேண்டும் என்றும் குடியரசுத் தலைவர் தமது உரையில் வலியுறுத்தினார்.
மத்திய அரசின் பல்வேறு திட்டங்களைக் கண்காணித்து, மக்கள் நலனுக்காக ஒதுக்கப்பட்ட பணம் சரியான நோக்கத்திற்காக செலவிடப்படுவதை உறுதி செய்வதில் ஆளுநர்கள் முனைப்புடன் செயல்பட வேண்டும் என்று குடியரசு துணைத் தலைவர் வலியுறுத்தினார். சிறப்பாக செயல்பட்டு பருவநிலை மாற்றம் போன்ற பிரச்சினைகளை எதிர்கொள்வதில் மக்களின் நம்பிக்கையை ஆளுநர்கள் பெறவேண்டும் என்று அவர் அறிவுறுத்தினார். பருவநிலை மாற்றம் குறித்த விழிப்புணர்வை மக்களிடையே பரப்பி, இதை சரி செய்யும் இயக்கத்தில் சேர அவர்களை ஊக்குவிக்க வேண்டும் என்றார் அவர்.
விடுதலையின் அம்ரித் பற்றிய செய்திகளை மக்களிடையே எடுத்து செல்லுமாறும், மக்களின் பங்களிப்பை இதில் அதிகரிக்கக் கல்வி நிறுவனங்கள், தன்னார்வத் தொண்டு நிறுவனங்கள் மற்றும் பிற சமூக அமைப்புகளை பயன்படுத்துமாறும் ஆளுநர்களை குடியரசு துணைத் தலைவர் கேட்டுக் கொண்டார்.
ஆளுநர்கள் மாநாடு ஒரு நல்ல தொடக்கமாகும் என்று கூறிய பிரதமர், நூற்றாண்டின் மிகக் கொடிய பெருந்தொற்றின் நிழலில் இது நடைபெறுவதாக குறிப்பிட்டார். ஆளுநர் பொறுப்பு என்பது மத்திய மற்றும் மாநில அரசுகளுக்கு இடையே ஒரு முக்கியமான இணைப்பு என்று அவர் சுட்டிக்காட்டினார்.
ஆளுநர் அலுவலகம் உயிர்ப்புடனும், சுறுசுறுப்பாகவும் இருக்க வேண்டும் என்றும், மக்களின் எதிர்பார்ப்புகளுக்கு ஏற்ப செயல்பட வேண்டும் என்றும் அவர் கூறினார்.
ஆளுநர்கள் மாநிலத்தின் தொலைதூர கிராமங்களுக்குச் சென்று மக்கள் பிரச்சனைகளை அறிந்துகொள்வதோடு, அண்டை மாநில ஆளுநர்களுடன் தொடர்ந்து உரையாட வேண்டும் என்று பிரதமர் வலியுறுத்தினார். சர்வதேச எல்லைகளை பகிர்ந்து கொள்ளும் அல்லது கடலோர மாநிலங்களைப் பற்றி குறிப்பிட்ட அவர், எல்லையோரங்களில் அல்லது கடற்கரையோரம் உள்ள கிராமங்களுக்குச் சென்று மக்களுடன் நேரத்தை செலவிடுமாறு ஆளுநர்களைக் கேட்டுக்கொண்டார். அதே நேரத்தில், ஆளுநர்கள் தங்கள் மாநிலங்களில் பணிபுரியும் மத்திய அரசு அதிகாரிகளுடன் தொடர்ந்து உரையாட வேண்டும் என்றும் அவர் வலியுறுத்தினார்.
நமோ செயலியை பற்றி குறிப்பிட்ட பிரதமர், நாடு முழுவதும் நடைபெறும் நிகழ்வுகள் பற்றி அதிக விழிப்புணர்வை ஏற்படுத்தும் வகையில் தினமும் காலையில் நேர்மறையான செய்திகளை அது கொண்டு வருவாதாக கூறினார்.
(
கப்பல் போக்குவரத்து அமைச்சகம்
புதிய மங்களூர் துறைமுகத்தில் 3 திட்டங்களை கப்பல் போக்குவரத்து அமைச்சர் திரு சோனோவால் நாளை தொடங்கி வைத்து அடிக்கல் நாட்டுகிறார்
புதிய மங்களூர் துறைமுகத்தில் மூன்று திட்டங்களை மத்திய துறைமுகங்கள், கப்பல் மற்றும் நீர்வழி போக்குவரத்து அமைச்சர் திரு சர்பானந்தா சோனோவால் நாளை தொடங்கி வைத்து அடிக்கல் நாட்டுகிறார். சரக்கு வாகனங்களை நிறுத்தும் முனையத்துக்கான அடிக்கல், யு எஸ் மல்லையா வாயிலின் புனரமைப்பு மற்றும் புதிதாக கட்டப்பட்ட வர்த்தக மேம்பாட்டு மையத்தை நாட்டுக்கு அர்ப்பணித்தல் ஆகியவை இதில் அடங்கும்.
மேம்படுத்தப்பட்ட போக்குவரத்து வசதிகளின் காரணமாக இந்த துறைமுகத்தில் கொள்கலன்கள் மற்றும் இதர பொது சரக்குப் போக்குவரத்து அதிகரித்து வருகிறது. புதிய மங்களூர் துறைமுகத்திலிருந்து தக்ஷிண கன்னட மாவட்டம் மற்றும் கர்நாடகத்துக்கு வெளியே உள்ள தொலைதூர இடங்களுக்கு தினசரி சுமார் 500 சரக்கு வாகனங்கள் சென்று வருகின்றன.
கர்நாடகத்தில் உள்ள ஒரே முக்கிய துறைமுகமான புதிய மங்களூர் துறைமுகம் கொச்சின் மற்றும் கோவா துறைமுகங்களுக்கு இடையே அமைந்துள்ளது. வாடிக்கையாளர்களின் சரக்கு போக்குவரத்து தேவைகள் மீது சிறப்பு கவனம் செலுத்தி உள்கட்டமைப்பின் ஒவ்வொரு அம்சமும் வடிவமைக்கப்பட்டுள்ளது.
கொள்கலன்கள், நிலக்கரி மற்றும் இதர சரக்குகளை கையாளும் வகையில் 15 தளங்கள் இந்த துறைமுகத்தில் முழு வீச்சில் செயல்பட்டு வருகின்றன. தரம் மற்றும் பாதுகாப்பு மீதான கவனம் உள்ளிட்டவற்றுக்காக ஐஎஸ்ஓ 9001, 14001 மற்றும் ஐ எஸ் பி எஸ் சான்றுகளை இந்த துறைமுகம் பெற்றுள்ளது.
சுற்றுச்சூழலுக்கு உகந்த வகையில் செயல்பட்டு வரும் இத்துறைமுகம், சுற்றுச்சூழல் மேம்பாட்டுத் திட்டங்களுக்கு முக்கியத்துவம் அளித்து பசுமை கட்டமைப்பு மற்றும் தூய்மை நடவடிக்கைகளை செயலாற்றி வருகிறது. மங்களூர் பகுதியில் சுற்றுலாத் தலங்கள் உள்ள நிலையில், நவீன வசதிகளுடன் கூடிய சொகுசு கப்பல் முனையத்துடன் சுற்றுலா பயணிகளை இந்த துறைமுகம் அன்புடன் வரவேற்கிறது.
என் எச் 66, 75 மற்றும் 169 ஆகிய மூன்று தேசிய நெடுஞ்சாலைகளின் மூலம் இந்த துறைமுகத்தை அடைய முடியும். கொங்கன், தென் மேற்கு மற்றும் தெற்கு ரயில்வே ஆகிய மூன்று ரயில் தடங்கள் சந்திக்கும் இடமாக இது உள்ளது. மங்களூர் சர்வதேச விமான நிலையத்தையும் இங்கிருந்து எளிதில் அடைய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1757200
பாதுகாப்பு அமைச்சகம்
ரஷ்ய கடற்படை தின கொண்டாட்டங்களில் ஐஎன்எஸ் தபார் பங்கேற்றது
ரஷ்ய கடற்படையின் 325-வது கடற்படை நாள் கொண்டாட்டங்களில் பங்கேற்பதற்காக இந்திய கடற்படை கப்பலான ஐஎன்எஸ் தபார் ரஷ்யாவில் உள்ள செயின்ட் பீட்டர்ஸ்பர்கை 2021 ஜூலை 22 அன்று சென்றடைந்தது.
ரஷ்ய கூட்டமைப்பிற்கான இந்திய தூதர் திரு டி பி வெங்கடேஷ் வர்மா கப்பலை பார்வையிட்டார். கப்பலின் தலைமை அதிகாரி அவருக்கு தற்போதைய பயணம் குறித்து எடுத்துரைத்தார். நமது கடல் பகுதிகளை காப்பதிலும், இந்திய-ரஷ்ய உறவுகளை வலுப்படுத்துவதிலும் இந்திய கடற்படை ஆற்றி வரும் பங்கை தூதர் பாராட்டினார்.
ரஷ்ய கடற்படையின் பால்டிக் பிரிவின் துணை தளபதி, துணை அட்மிரல் செர்ஜெய் யெலிசெயேவ் 2021 ஜூலை 23 அன்று தபாரை பார்வையிட்டார். அணிவகுப்பு மரியாதையுடன் அவருக்கு வரவேற்பு அளிக்கப்பட்டது. இரு நாட்டு கடற்படைகளுக்கிடையேயான வலுவான நட்பு குறித்து அவர் மகிழ்ச்சி தெரிவித்தார்.
செயின்ட் பீட்டர்ஸ்பர்கில் உள்ள வரலாறு சிறப்புமிக்க நினைவுக் கல்லறையில் கப்பலின் தலைமை அதிகாரி கேப்டன் மகேஷ் மங்கிபுடி அஞ்சலி செலுத்தினார்.
ஜூலை 25 அன்று, ரஷ்ய அதிபர் திரு விளாடிமிர் புதின் ஆய்வு செய்த ரஷ்ய கடற்படையின் 325-வது ஆண்டு விழாவில் தபார் பங்கேற்றது. 2021 ஜூலை 28 மற்றும் 29 அன்று கூட்டுப் பயிற்சியில் கப்பல் பங்கேற்கும்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்: https://pib.gov.in/PressReleasePage.aspx?PRID=1739195
-----
(Visitor Counter : 218
சுகாதாரம் மற்றும் குடும்ப நலத்துறை அமைச்சகம்
'கொவிட்-19 - பாதுகாப்பான பணியிடம், தொழிற்சாலைகளுக்கான வழிகாட்டுதல்கள்' என்னும் புத்தகத்தை டாக்டர் ஹர்ஷ்வர்தனும், திரு சந்தோஷ் குமார் கங்க்வாரும் வெளியிட்டனர்
மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ்வர்தனும், மத்திய பணியாளர் மற்றும் வேலைவாய்ப்பு இணை அமைச்சர்  திரு சந்தோஷ் குமார் கங்க்வாரும் 'கொவிட்-19 - பாதுகாப்பான பணியிடம், தொழிற்சாலைகளுக்கான வழிகாட்டுதல்கள்' என்னும் புத்தகத்தை வெளியிட்டனர்.
மெய்நிகர் தளத்தின் மூலமாக நடந்த இந்த நிகழ்ச்சியில், நிதி ஆயோக் உறுப்பினர் டாக்டர் வி கே பாலின் முன்னிலையில் இந்த புத்தகத்தை அமைச்சர்கள் வெளியிட்டனர்.
புத்தகத்தை வெளியிடுவது குறித்து மகிழ்ச்சி தெரிவித்த டாக்டர் ஹர்ஷ் வர்தன், "சரியான நேரத்தில் இந்த சிறப்பான வழிகாட்டுதல்கள் வெளியிடப்பட்டுள்ளன. தொழிற்சாலை பணியாளர்களின் நலனுக்கு இது பங்காற்றும்," என்றார்.
நிகழ்ச்சியில் பேசிய திரு சந்தோஷ் குமார் கங்க்வார், "தொழிற்சாலை பணியாளர்களின் பாதுகாப்புக்கான இந்த வழிகாட்டுதல்கள் மக்களுக்கு ஊக்கத்தை அளிக்கும். தற்போதைய நிலைமைக்கு நம்மை மனதளவில் தயார் படுத்திக்கொண்டு, கொவிட் பற்றிய விழிப்புணர்வை அனைவரிடமும் ஏற்படுத்தவேண்டும்," என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660056
மனித வள மேம்பாட்டு அமைச்சகம்
புதிய கல்விக் கொள்கையை செயல்படுத்தி இந்தியாவை உலகத்தின் குருவாக ஆக்குங்கள்: கல்வி அமைச்சர் திரு ரமேஷ் பொக்ரியால்
சிம்லாவில் உள்ள இந்திய முன்னேறிய படிப்புகளுக்கான நிறுவனத்தின் 55-வது ஆண்டு விழாவை முன்னிட்டு, அதன் மாணவர்களோடு மத்திய கல்வி அமைச்சர் திரு ரமேஷ் பொக்ரியால் நிஷாங்க்' காணொலி மூலம் உரையாற்றினார்.
இந்திய முன்னேறிய படிப்புகளுக்கான நிறுவனத்தை இந்தியாவின் பெருமைமிகு மகுடம் என்று வர்ணித்த அவர், 55-வது ஆண்டைக் கொண்டாடுவதற்காக அந்நிறுவனத்தின் ஆசிரியர்கள், மாணவர்கள் ஆகியோரைப் பாராட்டினார்.
புதிய கல்விக் கொள்கையை செயல்படுத்தி, இந்தியாவை உலகத்தின் குருவாக ஆக்குங்கள் என்று தன்னுடைய உரையின் போது அமைச்சர் வலியுறுத்தினார்.
புகழ்பெற்ற எழுத்தாளர் டாக்டர் யோகேந்திரநாத் சர்மா அருண், இந்திய முன்னேறிய படிப்புகளுக்கான நிறுவனத்தின் ஆட்சி மன்றக் குழு தலைவர் பேராசிரியர் கபில் கபூர் ஆகியோர் இந்த நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674766
குறு சிறு மற்றும் நடுத்தர தொழில் துறை அமைச்சகம்
காதி பட்டு முகக்கவசம் கொண்ட பரிசுப்பெட்டியை குறு, சிறு, நடுத்தரத் தொழில் துறை மத்திய அமைச்சர் திரு.நிதின் கட்காரி அறிமுகம் செய்து வைத்தார்.
காதி பட்டு முகக்கவசங்கள் கொண்ட அழகிய பரிசுப் பெட்டியை இப்போது நீங்கள் உங்கள் குடும்பத்தினருக்கும், நண்பர்களுக்கும் பரிசளிக்கலாம். காதி கிராமத்தொழில் ஆணையத்தால் தயாரிக்கப்பட்டுள்ள இந்த பரிசுப் பெட்டியை குறு, சிறு ,நடுத்தரத் தொழில்துறை மத்திய அமைச்சர் திரு நிதின்கட்காரி நேற்று அறிமுகம் செய்து வைத்தார். ஒரு பரிசுப் பெட்டியில் பல்வேறு வண்ணங்கள், அச்சுக்களுடன் கூடிய கைவேலைப்பாடு கொண்ட 4 பட்டு முகக் கவசங்கள் இருக்கும். கருப்பு வண்ணத்தில், பொன்னிறத்தில் அச்சிடப்பட்ட, கைகளால் தயாரிக்கப்பட்ட கண்ணைக் கவரும் வகையில் வடிவமைக்கப்பட்ட காகிதப் பெட்டிக்குள் இந்த முகக் கவசங்கள் வைக்கப்பட்டிருக்கும்.
பாதுகாப்பை உறுதிப்படுத்தும் அதேசமயம், விழாக்கால உணர்வைக் கொண்டாடும் வகையிலான தகுந்த ஒரு பொருளாக இந்தப் பரிசுப்பெட்டி உள்ளது என்று திரு.கட்காரி பாராட்டினார். காதி கிராமத்தொழில்ஆணையம் மேற்கொண்ட முகக்கவசத் தயாரிப்பு முயற்சிக்குப் பாராட்டு தெரிவித்த அவர், கொரோனா பெருந்தொற்று நிலவும் கடினமான காலத்தில், கலைஞர்களுக்கு, தொடர்ந்து வாழ்வாதாரம் கிடைக்க இது வகை செய்கிறது என்றும் அவர் கூறினார்.
பட்டு முகக்கவசங்கள் கொண்ட இந்த பரிசுப்பெட்டியின் விலை 500 ரூபாய். தில்லி என் சி ஆர் பகுதியில் உள்ள காதி கிராமத் தொழில் துறை ஆணையத்தின் அனைத்து கடைகளிலும் இந்தப் பரிசுப் பெட்டிகள் கிடைக்கும்.
இந்த பரிசுப் பெட்டியை வெளிநாடுகளில் விற்பனை செய்யலாம் என்ற எண்ணமே, இந்த பரிசுப் பெட்டியை அறிமுகப்படுத்தியதற்கான காரணம் என்று காதி கிராமத் தொழில்துறை ஆணையத்தின் தலைவர் திரு.வினய்குமார் சக்சேனா கூறினார். விழாக்காலத்தின் போது, தங்கள் அன்பிற்குரியவர்களுக்கு நியாயமான விலையிலான பரிசுப்பொருள்கள் வழங்க வேண்டும் என்ற எண்ணம், இந்திய மக்களிடையே பலருக்கும் உள்ளது என்றும் அவர் கூறினார்.
அச்சிடப்பட்ட பட்டு முகக்கவசம் ஒன்றும், கவர்ச்சிகரமான கண்கவர் வண்ணங்களில் மூன்று பட்டு முகக்கவசங்களும் பரிசுப்பெட்டியில் இருக்கும். மூன்று அடுக்குகள் கொண்ட இந்தப் பட்டு முகக் கவசங்கள், தோலுக்கு எந்தவித பாதிப்பும் ஏற்படாத வகையிலும், துவைக்கக் கூடியதாகவும், மறு பயன்பாடு கொண்டதாகவும், தானாகவே மக்கும் தன்மை கொண்டதாகவும் இருக்கும். இந்த முகக் கவசங்களில் மூன்று மடிப்புகள் உள்ளன. காதுகளில் பொருத்திக் கொள்வதற்கு வசதியாக, காதுகளுக்கு ஏற்ப சரிசெய்து கொள்ளக்கூடிய கண்ணிகளைக் கொண்டவை. அழகான மணிகளும் பொருத்தப்பட்டுள்ளன. இந்த முகக்கவசங்களில் 100 சதவீதம் காதி பருத்தி துணி கொண்ட இரண்டு உள் அடுக்குகளும், பட்டுத்துணியால் அழகுற செய்யப்பட்டுள்ள மேலடுக்கு ஒன்றும் இருக்கும்.
நிதி அமைச்சகம்
2018 வரன்முறைப்படுத்தாத டெபாசிட் திட்டங்களைத் தடை செய்யும் மசோதாவில் அதிகாரபூர்வ திருத்தம் கொண்டுவரும் திட்டத்திற்கு மத்திய அமைச்சரவை ஒப்புதல்
2018 வரன்முறைப்படுத்தாத டெபாசிட் திட்டங்களைத் தடை செய்யும் மசோதாவில் அதிகாரப்பூர்வ திருத்தம் கொண்டுவரும் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. நிதி குறித்த நிலைக் குழுவின் பரிந்துரைகள் அடிப்படையில் இந்த ஒப்புதல் வழங்கப்பட்டது. 2018 வரன்முறைப்படுத்தாத டெபாசிட் திட்டத்துக்குத் தடை விதிக்கும் மசோதா 2018 ஜூலை 18-ம் தேதி நாடாளுமன்றத்தில் தாக்கல் செய்யப்பட்டது. பின்னர் இது நிதி சார்ந்த நிலைக்குழுவுக்கு அனுப்பி வைக்கப்பட்டபின், அந்தக் குழு இந்த மசோதா குறித்த தனது 70-வது அறிக்கையை 2019 ஜனவரி 3ம் தேதி நாடாளுமன்றத்தில் தாக்கல் செய்தது. நாட்டில் சட்டவிரோதமாக டெபாசிட்டுகள் பெறும் நடவடிக்கையை திறம்பட தடுக்கும் நோக்கத்திலான இந்த மசோதாவை, உத்தேச திருத்தம் வலுப்படுத்தும். மேலும், ஏழை மற்றும் ஏமாளி மக்கள் தங்களது கடின உழைப்பில் சம்பாதித்த பணச் சேமிப்பை இழப்பதைத் தடுக்க இது உதவும்
முக்கிய அம்சங்கள்:
- எவ்வகையான முறைப்படுத்தாத டெபாசிட் திட்டங்களை நடைமுறைப்படுத்துவது, விளம்பரப்படுத்துவது அல்லது டெபாசிட் பெறுவது ஆகியவற்றை இந்த மசோதா முற்றிலுமாக தடை செய்கிறது. இத்தகைய நடவடிக்கைகளுக்குப் பிறகு, குறிப்பிடத்தக்க காலம் தாழ்ந்த பிறகு அமலுக்கு வரும் தற்போதுள்ள கட்டுப்பாட்டுச் சட்டங்களைப் போலன்றி, இந்த மசோதா டெபாசிட் பெறும் நடவடிக்கைக்கு முன்னதாக அமலுக்கு வருகிறது.
- இந்த மசோதா 3 வகையான குற்றங்களை அடையாளம் காண்கிறது. அவையானவை
வரன்முறைப்படுத்தப்படாத டெபாசிட் திட்டங்கள், வரன்முறைக்குட்பட்ட டெபாசிட் திட்டங்களில் பண மோசடி, வரன்முறைப்படுத்தப்படாத டெபாசிட் திட்டங்களை தவறாக மக்களுக்கு ஆசை காட்டுவது.
- இந்த மசோதாவில் கடுமையான தண்டனையும் மிக அதிகமான அபராதமும், மோசடியில் ஈடுபடாமல் தடை செய்வதாக அமைந்துள்ளது.
- எப்படியாவது டெபாசிட்டுகளை சட்டவிரோதமாக திரட்டிய நிலையிலும் இந்த டெபாசிட்டுகளை திரும்ப செலுத்துவதற்கு மசோதாவில் போதுமான பிரிவுகள் சேர்க்கப்பட்டுள்ளன.
- உரிய நபர்கள் அல்லது அமைப்புகளிடமிருந்து சொத்துக்களை ஜப்தி செய்து பின்னர் டெபாசிட்டுகாரர்களுக்கு பணம் வழங்குவதற்காக அவற்றை விற்பனை செய்தல் ஆகியவற்றுக்கும் மசோதாவில் வகை செய்யப்பட்டுள்ளது.
- சொத்துக்களை ஜப்தி செய்வதற்கும் டெபாசிட்காரர்களுக்கு பணம் வழங்குவதற்கும் தெளிவான கால வரம்புகள் நிர்ணயிக்கப்பட்டுள்ளன
- விரிவான மத்திய சட்டம் என்ற வகையில் மாநிலங்களில் அமலிலிருக்கும் சிறந்த நடைமுறைகள் இந்த மசோதாவில் இணைக்கப்பட்டுள்ளன. இந்த சட்டத்தின் அமலாக்கப் பொறுப்பு மாநில அரசுகளிடம் ஒப்படைக்கப்பட்டுள்ளது.
பின்னணி:
2018 வரன்முறைப்படுத்தப்படாத டெபாசிட் திட்ட தடை மசோதா 2018 ஜூலை 18-ம் தேதி நாடாளுமன்றத்தில் தாக்கல் செய்யப்பட்டது. 2016-17 பட்ஜெட் உரையின் போது மத்திய நிதியமைச்சர், சட்டவிரோத டெபாசிட் பெறும் நடைமுறையை ஒழிக்க விரிவான மத்திய சட்டம் கொண்டுவரப்படும் என்று அறிவித்திருந்தார். பல்வேறு மாநிலங்கள், குறிப்பாக நாட்டின் கிழக்குப் பகுதி மாநிலங்களில் அனுமதி ஏதுமில்லாத டெபாசிட் திட்ட மோசடி வழக்குகள் அதிகரித்து வந்தது ரிசர்வ் வங்கியின் கவனத்துக்கு கொண்டு வரப்பட்டது. இதனை அடுத்து 2017-18 பட்ஜெட் உரையில் இத்தகைய சட்டவிரோத டெபாசிட் திட்டங்களை தடுப்பதற்கான வரைவு மசோதா பொது மக்கள் பார்வைக்கு வெளியிடப்பட்டிருப்பதாகவும் விரைவில், இது இறுதி செய்யப்படும் என்றும் அறிவித்திருந்தார்.
---------------------
(Visitor Counter : 83
ரசாயனம் மற்றும் உரங்கள் அமைச்சகம்
மத்திய அரசின் வர்த்தக விலை உச்சவரம்பு காரணமாக, ஆக்ஸிஜன் செறிவூட்டிகளின் விலை 54 சதவீதம் வரை குறைந்தது
ஆக்ஸிஜன் செறிவூட்டிகளின் வர்த்தக விலையில், மத்திய அரசு உச்சவரம்பு நிர்ணயம் செய்ததையடுத்து, அவற்றின் விலை 54 சதவீதம் வரை குறைந்துள்ளது.
ஆக்ஸிஜன் செறிவூட்டிகளின் வர்த்தக விலை உச்ச வரம்பு, விநியோகஸ்தர் அளவிலான விலையில் 70 சதவீதம் இருக்க வேண்டும் என தேசிய மருந்து விலை ஆணையம் கடந்த 3ம் தேதி அறிவிப்பு வெளியிட்டது. இதையடுத்து 104 தயாரிப்பு நிறுவனங்கள் / இறக்குமதியாளர்கள் 252 பிராண்டுகள் மற்றும் தயாரிப்புகளின் அதிகபட்ச சில்லரை விலையை மாற்றியமைத்து மத்திய அரசிடம் சமர்ப்பித்தனர்.
இவற்றில் 70 தயாரிப்புகள் மற்றும் பிராண்டின் விலை 54 சதவீதம் வரை குறைந்துள்ளது. ஆக்ஸிஜன் செறிவூட்டி ஒன்றின் அதிகபட்ச சில்லரை விலை ரூ.54,337 வரை குறைந்துள்ளது. 58 பிராண்டுகள் 25 சதவீதம் வரை விலையை குறைத்துள்ளன. 11 பிராண்டுகள் 26 சதவீதம் முதல் 50 சதவீதம் வரை விலையை குறைத்துள்ளன. 252 தயாரிப்புகளில் 18 உள்நாட்டு நிறுவனங்கள் விலையை குறைக்கவில்லை.
மத்திய அரசின் வர்த்தக விலை சீரமைப்பு மூலம், இறக்குமதி செய்யப்படும் பொருட்களுக்கு நியாயமற்ற லாப வரம்பை குறைத்தது, ஆக்ஸிஜன் செறிவூட்டிகளை வாங்கும் நுகர்வோருக்கு சேமிப்பை உறுதி செய்துள்ளது.
கீழ்கண்ட பிரிவுகளில் அதிகபட் விலை குறைப்பு செய்யப்பட்டுள்ளது:சிறிய ரக - 5LPMசிறிய ரக- 10LPMநிலையான - 5LPMநிலையான - 10 LPM 
அனைத்து ரக ஆக்ஸிஜன் செறிவூட்டிகளின் மாற்றியமைக்கப்பட்ட விலை ஜூன் 9 முதல் அமலுக்கு வந்துள்ளது. இது தொடர்பான தகவல்கள் மாநில மருந்து கட்டுப்பாட்டாளர்களுடன் பகிரப்பட்டு கண்காணிக்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726290
வெளியுறவுத்துறை அமைச்சகம்
இந்தியா-மொராக்கோ இடையே குற்றவாளிகளை நாடுகடத்துவதற்கான ஒப்பந்தத்தில் கையெழுத்திட மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா-மொராக்கோ இடையே குற்றவாளிகளை நாடுகடத்துவதற்கான ஒப்பந்தத்தில் கையெழுத்திட ஒப்புதல் அளிக்கப்பட்டது. இந்த ஒப்பந்தமானது, இம்மாதம் 11 முதல் 18-ம் தேதிவரை, மொராக்கோ-விலிருந்து இந்தியாவுக்கு முக்கிய பிரமுகர்கள் மேற்கொள்ளும் பயணத்தின்போது கையெழுத்தாக உள்ளது.
பலன்கள்:
பொருளாதார குற்றங்கள், தீவிரவாதம் மற்றும் பிற தீவிர குற்றங்களை செய்துவிட்டு தப்பியோடிய குற்றவாளிகளை ஒரு நாட்டிலிருந்து, மற்றொரு நாட்டுக்கு நாடு கடத்துவதற்கு வலுவான சட்ட வாய்ப்புகளை இந்த ஒப்பந்தம் வழங்க உள்ளது. இந்தியாவிலும், மொராக்கோ-விலும் தேசிய நலனுக்கு எதிரான குற்றச்செயல்களில் ஈடுபடுவோரை எதிர்கொள்ளும் வகையில், இருதரப்பு நல்லுறவை இந்த ஒப்பந்தம் வலுப்படுத்தும்.
நிதி அமைச்சகம்
பொருளாதார வளர்ச்சி மற்றும் நடவடிக்கையை கண்காணிக்க புவி இருப்பிடத் தரவு மற்றும் வரைபடவியல்  தொழில்நுட்பங்கள் முக்கியமானவையாக உள்ளன : பொருளாதார ஆய்வறிக்கையில் தகவல்
பொருளாதார நடவடிக்கை மற்றும் வளர்ச்சியைக் கண்காணிப்பில் புதிய வரைபடவியல் தரவுகள் மற்றும் தகவல்கள் இந்தாண்டில் முக்கிய கருப்பொருளாக உள்ளன என 2021-22ம் ஆண்டுக்கான ஆய்வறிக்கையில் தெரிவிக்கப்பட்டுள்ளது.
நீண்டகாலப் பொருளாதார வளர்ச்சியைக் கண்காணிக்கவும், ஒப்பிடவும் புவி இருப்படி தரவு மற்றும் வடைபடவியல் தொழில்நுட்படங்கை பயன்படுத்த முடியும் என பொருளாதார ஆய்வறிக்கையில் மத்திய நிதியமைச்சர் திருமதி நிர்மலா சீதாராமன் வலியுறுத்தியுள்ளார்.
செயற்கைகோள்கள், டிரோன்கள், செல்போன்கள் மற்றும் இதர வழிகளில் பெறப்படும் தகவல்கள் வரைபடவியல் தொழில்நுட்பத்தில் நல்ல முன்னேற்றத்தை ஏற்படுத்தியுள்ளன. மக்கள் நலனுக்காக இந்த தரவுகளை சிறப்பாக பயன்படுத்த முடிகிறது.
சில புவி இருப்பிடத் தகவல்களை சுவாரஸ்யமான முறையில் பொருளாதார ஆய்வறிக்கை தெரிவிக்கிறது.
1. 2012 மற்றும் 2021ம் ஆண்டுகளுக்கு இடையே இரவு நேர வெளிச்சம் பற்றிய ஒப்பீடு
இது மின்விநியோகத்தின் விரிவாக்கம், புவியியல் அடிப்படையில் மக்கள் தொகை மற்றும் பொருளாதார நடவடிக்கை, நகர்ப்புற விரிவாக்கம், நகர்புறங்கள் இடையேயான வளர்ச்சி ஆகியவற்றை சுவாரஸ்யமாக தெரிவிக்கிறது.
2, தேசிய நெடுஞ்சாலை விரிவாக்கம்
இந்தியாவின் தேசிய நெடுங்சாலை கடந்த 2011 ஆகஸ்ட் மாதம் 71,772 கி.மீட்டராக இருந்தது. இது 2021 ஆகஸ்ட் மாதத்தில் 1,40,152 கி.மீட்டராக அதிகரித்துள்ளது.
3. 2016 மற்றும் 2021ம் ஆண்டுகளுக்கு இடையே இந்தியாவில் விமான நிலையங்களின் செயல்பாட்டில் ஒப்பீடு
2016ம் ஆண்டு நவம்பர் மாதத்தில் 62 விமான நிலையங்கள் செயல்பாட்டில் இருந்தன. 2021 டிசம்பரில் இந்த எண்ணிக்கை 130 ஆக அதிகரித்துள்ளது.
4. 2011 மற்றும் 2021ம் ஆண்டுகளுக்கு இடையே மெட்ரோ ரயில் பாதை ஒப்பீடு:
பொருளாதா நடவடிக்கை மற்றும் வளர்ச்சியைக் கண்காணிக்க பல நகரங்களில் உள்ள மெட்ரோ ரயில் நெட்வொர்க்கையும் பொருளாதார ஆய்வறிக்கை ஆய்வு செய்கிறது.
தில்லி மெட்ரோ ரயில் நெட்வொர்க் கடந்த 2011ம் ஆண்டில் 145 நிலையங்கள் 196.35 கி.மீ தூரம் என்ற அளவில் இருந்தன. இது 2021 டிசம்பரில் 286 ரயில் நிலையங்கள், 390.14 கி.மீ தூர ரயில் பாதையாக அதிகரித்துள்ளது.
பெங்களூர் மெட்ரோ ரயில் நெட்வொர்க் கடந்த 2011ம் ஆண்டில் 6 நிலையங்களாக 6.7 கி.மீ தூரத்துக்கு இருந்தது. இது 2021 டிசம்பரில் 52 ரயில் நிலையங்களாக 56.2 கி.மீ தூரத்துக்கு அதிகரித்துள்ளது.
ஆண்டு தண்ணீர் சேகரிப்பு, பல நகரங்களில் மக்கள் தொகை அடர்வு, காரிப் கால பயிர்கள், தரிசு நில மேம்பாடு உட்பட பல துறைகளில் செயற்கை கோள்கள் படத்தைப் பயன்பத்திப் பெறப்படும் தகவல்கள் பொருளதார நடவடிக்கை மற்றும் மேம்பாட்டைக் கண்காணிக்கப் பயன்படுத்தப்படுகின்றன என பொருளாதார ஆய்வறிக்கையில் தெரிவிக்கப்பட்டுள்ளது.